**Līgums**

**Datu centra gaisa kondicionieru EMERSON Liebert HPM D66UA uzturēšanas pakalpojumi**

**starp**

**Valsts sociālās apdrošināšanas aģentūru**

**un**

**sabiedrību ar ierobežotu atbildību „kondiserviss”**

(IEPIRKUMA IDENTIFIKĀCIJAS NR.VSAA 2018/109)

#### RĪGA 2018

Šis Līgums noslēgts Rīgā 2018.gada \_\_\_.\_\_\_\_\_\_\_\_\_\_\_ starp **Valsts sociālās apdrošināšanas aģentūru** (VSAA), juridiskā adrese Lāčplēša iela 70a, Rīga, Latvija, tās direktores **Ineses Šmitiņas** personā, kura rīkojas saskaņā ar 2012.gada 18.decembra Ministru kabineta noteikumiem Nr.911 “Valsts sociālās apdrošināšanas aģentūras nolikums”, turpmāk šajā Līgumā saukta Pasūtītājs, no vienas puses, un

**SIA „KONDISERVISS”**, juridiskā adrese Jasmuižas iela 12-17, Rīga, Latvija, tās valdes priekšsēdētājas **Žanetas Vasikas** personā, kura rīkojas saskaņā ar statūtiem, turpmāk šajā Līgumā saukts Izpildītājs, no otras puses, abi turpmāk šajā Līgumā kopā vai individuāli saukti Puses. Puses savstarpēji vienojoties, bez maldības, viltus un spaidiem noslēdz līgumu (turpmāk – Līgums) izsakot to šādā redakcijā:

1. **Līguma priekšmets**
   1. Pasūtītājs uzdod un Izpildītājs apņemas nodrošināt Datu centra gaisa kondicionieru EMERSON Liebert HPM D66UA uzturēšanas pakalpojumus (turpmāk tekstā kopā saukts – Pakalpojums) 2 (divus) gadus no Līguma abpusējas parakstīšanas brīža saskaņā ar Tehnisko specifikāciju (Līguma 1.pielikums) un Izmaksu sadalījumu (Līguma 2.pielikums), kā arī atbilstoši Latvijas Republikā spēkā esošo normatīvo aktu un šī Līguma noteikumiem.
   2. Pakalpojums atbilstoši Tehniskajā specifikācijā noteiktajam ietver:
      1. Datu centra gaisa kondicionieru EMERSON Liebert HPM D66UA uzturēšanas pakalpojumus: apkopi, remontu, regulāru tehnisko apskati, testa pārbaudes, bojājumu noteikšanu, kā arī garantijas pagarināšanu (turpmāk – uzturēšanas pakalpojumi);
      2. rezerves daļu (filtru un/vai tvaika cilindru) piegādi un nomaiņu (turpmāk – rezerves daļu piegāde).
2. **Pakalpojuma izpilde un pieņemšanas kārtība**
   1. Izpildītājs nodrošina savlaicīgu un kvalitatīvu Pakalpojumu sniegšanu atbilstoši Tehniskajām specifikācijām (Līguma 1.pielikums) un Līgumā minētajiem noteikumiem, nodrošinot Pakalpojumu sniegšanu 2 (divus) gadus no Līguma abpusējas parakstīšanas brīža.
   2. Pakalpojuma sniegšanas vieta: Valsts sociālās apdrošināšanas aģentūras Informācijas tehnoloģiju departaments, Varakļānu iela 2 (bijusī Fridriķa iela 9), Rīga, Latvija.
   3. Uzturēšanas pakalpojumus un rezerves daļu piegādi Izpildītājs nodrošina saskaņā ar šādu kārtību:
      1. Izpildītāja pārstāvis, kas norādīts Līguma 12.1.punktā, (turpmāk – Izpildītāja pārstāvis) 5 (piecu) darba dienu laikā pēc līguma abpusējas parakstīšanas iesniedz Pasūtītāja pārstāvim, kas norādīts Līguma 12.1.punktā, (turpmāk – Pasūtītāja pārstāvis) garantijas pagarināšanas apliecinājumu no ražotāja vai Izpildītāja apliecinājumu par garantijas saistību uzņemšanos ražotāja vietā un rēķinu par garantijas pagarināšanu kondicionieriem;
      2. Izpildītāja pārstāvis 5 (piecu) darba dienu laikā pēc attiecīgā ceturkšņa beigām iesniedz Pasūtītāja pārstāvim šādus dokumentus:
         1. Pakalpojumu pieņemšanas – nodošanas aktu (Līguma 4.pielikums);
         2. rēķinu par attiecīgo ceturksni, kurā ir ietvertas kondicionieru vienreizējās apkalpošanas, Izpildītāja palīdzības dienesta servisa un, ja tādas ir bijušas nepieciešamas, rezerves daļu piegādes izmaksas.
      3. Pasūtītāja pārstāvis 5 (piecu) darba dienu laikā pēc Līguma 2.3.1.punktā un/vai 2.3.2.punktā minēto dokumentu saņemšanas tos izvērtē un:
         1. ja atbilstoši Līguma 2.3.1.punktā un/vai 2.3.2. punktā noteiktajām prasībām iesniegtie dokumenti atbilst šī Līguma noteikumiem un uzturēšanas pakalpojumu sniegšana un/vai rezerves daļu piegāde nodrošināta atbilstoši šajā Līgumā noteiktajām prasībām, paraksta Pakalpojumu pieņemšanas – nodošanas aktu (Līguma 4.pielikums) un rēķinu par attiecīgo ceturksni;
         2. ja atbilstoši Līguma 2.3.1.punktā un/vai 2.3.2.punktā noteiktajām prasībām iesniegtie dokumenti neatbilst šī Līguma noteikumiem un/vai uzturēšanas pakalpojumu sniegšana un/vai rezerves daļu piegāde nav nodrošināta atbilstoši šajā Līgumā noteiktajām prasībām, neparaksta Pakalpojumu pieņemšanas – nodošanas aktu (Līguma 4.pielikums) un iesniegto rēķinu. Šādā gadījumā:
            1. ja iesniegtie dokumenti neatbilst šī Līguma noteikumiem, Pušu pārstāvji, kas norādīti Līguma 12.1.punktā (turpmāk – Pušu pārstāvji), vienojas par nepieciešamajiem labojumiem iesniegtajos dokumentos, un Līguma 2.3.1.punktā un/vai 2.3.2.punktā norādītie dokumenti atbilstoši šī Līguma noteikumiem tiek iesniegti atkārtoti Pasūtītāja pārstāvim, kurš veic to pārbaudi atbilstoši šī Līguma 2.3.3.punktā noteiktajai kārtībai;
            2. ja uzturēšanas pakalpojumi un/vai rezerves daļu piegāde nav nodrošināti(-a) atbilstoši šī Līguma noteikumiem:

Pasūtītāja pārstāvis rakstiski informē Izpildītāja pārstāvi par pretenzijām attiecībā uz veiktajiem uzturēšanas pakalpojumiem un/vai piegādātajām rezerves daļām;

Pušu pārstāvji sastāda un paraksta aktu, ar kuru vienojas par pasākumiem, kas veicami attiecībā uz nekvalitatīvi sniegtajiem uzturēšanas pakalpojumiem un/vai piegādātajām rezerves daļām; Izpildītājam ir pienākums aktā noteiktajos termiņos nodrošināt nepieciešamo pasākumu veikšanu;

tikai pēc nepieciešamo pasākumu attiecībā uz nekvalitatīvi nodrošinātajiem uzturēšanas pakalpojumiem un/vai piegādātajām rezerves daļām veikšanas, Pasūtītāja pārstāvis veic iesniegto dokumentu pieņemšanu atbilstoši šī Līguma 2.3.3.1.punktā noteiktajai kārtībai.

* 1. Pēc visu Līgumā noteikto saistību pilnīgas izpildes Puses paraksta Noslēguma pieņemšanas – nodošanas aktu (Līguma 5.pielikums).

1. **Līguma summa un norēķinu kārtība**
   1. Līguma kopējā darījuma summa ir **17750,00 EUR (septiņpadsmit tūkstoši septiņi simti piecdesmit *euro* 0 centi)**, neieskaitot pievienotās vērtības nodokli (PVN).
   2. Līguma kopējā darījuma summā iekļautas visas ar Tehniskajā specifikācijā noteikto prasību izpildi saistītās izmaksas, visi piemērojamie nodokļi, izņemot pievienotās vērtības nodokli, visas personāla izmaksas, kā arī visas ar Tehniskajā specifikācijā noteikto prasību izpildi netieši saistītās izmaksas (dokumentācijas drukāšanas, transporta pakalpojumi u.c.).
   3. Pievienotās vērtības nodokļa likme tiks piemērota pamatojoties uz spēkā esošo likumu „Pievienotās vērtības nodokļa likums”.
   4. Samaksa par uzturēšanas pakalpojumiem un/vai rezerves daļu piegādi tiks veikta ne vēlāk kā 10 (desmit) darba dienu laikā pēc attiecīgā Pakalpojumu pieņemšanas – nodošanas akta (Līguma 4.pielikums) un rēķina abpusējas parakstīšanas, pārskaitot attiecīgo summu uz Izpildītāja norādīto bankas kontu.
   5. Pasūtītājs neapmaksā Izpildītāja rēķinu un/vai nesedz Izpildītāja izmaksas, par kurām atbilstoši Līgumā noteiktajai kārtībai nav parakstīts Pakalpojumu pieņemšanas – nodošanas akts un/vai Noslēguma pieņemšana – nodošanas akts.
2. **Pušu pienākumi un tiesības**
   1. Pasūtītāja pienākumi ir:
      1. ievērot šī Līguma nosacījumus;
      2. saskaņā ar šajā Līgumā noteikto kārtību izvērtēt Izpildītāja veikto darbu un sniegto Pakalpojumu atbilstību Līgumā un Tehniskajās specifikācijās noteiktajām prasībām un sniegt informāciju par konstatētajiem trūkumiem šajā Līgumā noteiktajā kārtībā un termiņos;
      3. saskaņā ar šajā Līgumā noteikto kārtību pieņemt Izpildītāja savlaicīgi un kvalitatīvi atbilstoši Līguma un Tehnisko specifikāciju prasībām sniegtos Pakalpojumus un veikt samaksu par saņemtajiem Pakalpojumiem;
      4. gadījumā, ja Izpildītājs nepilda Līgumā noteiktos Izpildītāja pienākumus, par to ne vēlāk kā 3 (trīs) darba dienu laikā pēc tā konstatēšanas rakstiski informēt Izpildītāju.
   2. Pasūtītājam ir tiesības:
      1. saņemt Pakalpojumus saskaņā ar šī Līguma noteikumiem;
      2. saskaņā ar šajā Līgumā noteikto kārtību nepieņemt Izpildītāja sniegtos Pakalpojumus, ja tie neatbilst Tehniskajām specifikācijām (Līguma 1.pielikums);
      3. par saviem līdzekļiem veikt kontroli par šī Līguma izpildi, pieaicinot speciālistus un ekspertus;
      4. atteikt piekļuvi Pasūtītāja telpām tam Izpildītāja personālam, kas nav norādīts Līguma 3.pielikumā.
   3. Izpildītāja pienākumi ir:
      1. ievērot šī Līguma nosacījumus;
      2. veikt Pakalpojumu izpildi Līgumā paredzētajos termiņos, apjomā un kvalitātē;
      3. savlaicīgi iesniegt Pasūtītājam Pakalpojumu pieņemšanas – nodošanas aktus, Noslēguma pieņemšanas – nodošanas aktu 2 (divos) eksemplāros un rēķinus 1 (vienā) eksemplārā;
      4. Līguma izpildes laikā, kā arī pēc tā darbības beigām neizpaust nekādu ar Līguma izpildi vai Pasūtītāju, vai tā darbību saistītu konfidenciālu informāciju;
      5. gadījumā, ja Pasūtītājs nepilda Līgumā noteiktos Pasūtītāja pienākumus, par to ne vēlāk kā 3 (trīs) darba dienu laikā pēc tā konstatēšanas rakstiski informēt Pasūtītāju;
      6. uzrādīt personu apliecinošu dokumentu piekļuvei Pasūtītāja telpās.
   4. Izpildītājam ir tiesības:
      1. saņemt samaksu par savlaicīgi un kvalitatīvi sniegtajiem Pakalpojumiem saskaņā ar šī Līguma noteikumiem.
   5. Puses apņemas nekavējoties rakstiski informēt viena otru par jebkādām grūtībām Līguma izpildes procesā, kas varētu aizkavēt savlaicīgu Līgumā noteikto pienākumu izpildi.
   6. Puses apliecina, ka tām ir visas nepieciešamās pilnvaras un tiesības, lai slēgtu šo Līgumu, kā arī tām nav zināmi nekādi tiesiski vai faktiski šķēršļi vai iemesli, kas jebkādā veidā ietekmētu vai aizliegtu uzņemties Līgumā minēto pienākumu izpildi.
   7. Izpildītājs apliecina, ka ir iepazinies ar Tehnisko specifikāciju un citiem Līguma noteikumiem un atzinis tos par saistošiem un izpildāmiem, veicot savus pienākumus saistībā ar šī Līguma noteikumiem, kā arī apliecina, ka Izpildītāja rīcībā ir pietiekams darbinieku skaits, nepieciešamo materiālo vai citu līdzekļu daudzums, lai kvalitatīvi un savlaicīgi veiktu visus Līgumā noteiktos pienākumus.
   8. Izpildītājs apliecina, ka tā darbinieki un/vai citas personas, kas ir/būs iesaistītas šī Līguma izpildē, ir/tiks iepazīstināti ar nosacījumiem par konfidencialitāti pirms darba uzsākšanas.
   9. Katra Puse ir atbildīga par Līguma neizpildīšanu vai par to, ka Līgums nav izpildīts pienācīgi tās vainas dēļ.
3. **Līguma izpildē iesaistītā personāla un apakšuzņēmēju nomaiņa un jauna personāla un apakšuzņēmēju piesaiste**
   1. Izpildītājs nav tiesīgs bez saskaņošanas ar Pasūtītāju veikt Līguma 3.pielikumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. Izpildītājam ir pienākums saskaņot ar Pasūtītāju papildu personāla iesaistīšanu Līguma izpildē.
   2. Līguma 3.pielikumā norādītā personāla nomaiņa pēc Līguma noslēgšanas pieļaujama tikai ar Pasūtītāja rakstveida piekrišanu. Pasūtītājs nepiekrīt Līguma 3.pielikumā norādītā personāla nomaiņai gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
   3. Pasūtītājs nepiekrīt Izpildītāja piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
      1. Izpildītāja piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
      2. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Izpildītājs atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42.panta pirmajā daļā minētajiem pretendentu izslēgšanas gadījumiem;
      3. piedāvātais apakšuzņēmējs, kura sniedzamo pakalpojumu vērtība ir vismaz 10% (desmit procenti) no kopējās Līguma vērtības, atbilst Publisko iepirkumu likuma 42.panta pirmajā daļā minētajiem pretendentu izslēgšanas gadījumiem;
      4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
   4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
   5. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42.panta noteikumus. Publisko iepirkumu likuma 42.panta trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
   6. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta (Līguma 5.sadaļas) noteikumiem.
4. **Konfidencialitāte**
   1. Visa informācija, ko kāda no Pusēm sniedz viena otrai Līguma izpildes laikā vai arī tā atklājas, pildot darba pienākumus, kā arī jebkura šīs informācijas daļa, tai skaitā, bet ne tikai informācija par otras Puses darbību, finanšu stāvokli, tehnoloģijām, tai skaitā rakstiska, mutiska, datu formā uzglabāta, audio - vizuāla un jebkurā citā veidā uzglabāta informācija, kā arī informācija par šo Līgumu, tā noslēgšanu, izpildi un saturu tiek atzīta un uzskatīta par konfidenciālu.
   2. Pusēm nav tiesību izpaust informāciju trešajām personām bez otras Puses rakstiskas piekrišanas saņemšanas. Katrai no Pusēm ar vislielāko rūpību un uzmanību ir jārūpējas par informācijas drošību un aizsardzību.
   3. Pušu pienākums ir nodrošināt, ka tās amatpersonas, darbinieki, konsultanti un citas personas, kuras izmantos Pušu informāciju, saņems un izmantos to vienīgi Līguma izpildes nodrošināšanai un tikai nepieciešamajā apjomā, kā arī uzņemsies un ievēros vismaz tādas pašas konfidencialitātes saistības, kādas ir noteiktas Pusēm šajā Līgumā.
   4. Pušu informācijas izpaušana netiks uzskatīta par Līguma noteikumu pārkāpumu tikai un vienīgi šādos gadījumos:
      1. Informācija tiek izpausta pēc tam, kad tā kļuvusi publiski zināma vai pieejama neatkarīgi no Pusēm;
      2. Informācija tiek izpausta tiesību aktos noteiktajos gadījumos, apjomā un kārtībā.
   5. Šī Līguma 6. sadaļas noteikumi ir spēkā arī pēc Līguma termiņa beigām, kā arī pēc pirmstermiņa līgumattiecību pārtraukšanas bez termiņa ierobežojumiem.
   6. Šī Līguma 6.sadaļas noteikumi nav attiecināmi uz Pasūtītāja tiesībām brīvi rīkoties ar jebkuriem un jebkādas formas materiāliem un citiem darbu rezultātiem, kurus Līguma izpildes gaitā Izpildītājs ir sagatavojis un nodevis Pasūtītājam. Materiālu un citu darbu rezultātu izmantošanai pēc Pasūtītāja ieskatiem nav nepieciešama rakstiska Izpildītāja piekrišanas saņemšana. Šādi materiāli ir izmantojami tikai ar norādi, kas ir šī materiāla autors.
5. **Līgumsods**
   1. Gadījumā, ja Izpildītājs neizpilda šajā Līgumā noteiktās saistības paredzētajos termiņos un Pasūtītājs pieprasa no Izpildītāja maksāt līgumsodu, Izpildītājs maksā Pasūtītājam līgumsodu 0,1% (viena desmitā daļa procenta) apmērā no Līguma kopējās darījuma summas par katru nokavēto dienu, ja minētais nokavējums radies Izpildītāja vai Izpildītāja Līguma izpildē iesaistītu trešo personu vainas dēļ.
   2. Gadījumā, ja Pasūtītājs nesamaksā Izpildītājam Līguma maksājumu paredzētajos termiņos un Izpildītājs pieprasa no Pasūtītāja maksāt Izpildītājam līgumsodu, Pasūtītājs maksā Izpildītājam līgumsodu 0,1% (viena desmitā daļa procenta) apmērā no Līguma kopējās darījuma summas par katru nokavēto dienu.
   3. Kopējais kādai no Pusēm piemērojamais līgumsods par saistību neizpildi noteiktajā termiņā nepārsniedz kopsummā 10% (desmit procentus) no Līguma kopējās darījuma summas.
   4. Līgumsoda pieprasīšanas kārtība: lai pieprasītu līgumsodu no otras Puses, 10 (desmit) darba dienu laikā pēc saistību faktiskās izpildes dienas (Pakalpojumu sniegšanai – Pakalpojumu pieņemšanas – nodošanas akta un/ vai Noslēguma pieņemšanas – nodošanas akta abpusējas parakstīšanas datums; maksājumu izpildei – datums, kad Puses noteiktā kredītiestāde ir veikusi maksājumu) līgumsoda pieprasītājpuse sagatavo un paraksta aktu par Līgumsodu (Līguma 6. pielikums), kuru nosūta otrai Pusei. Pēc akta par Līgumsodu saņemšanas otra Puse 5 (piecu) darba dienu laikā:
      1. piekrīt Līgumsoda apmēram, parakstot un nosūtot aktu par līgumsodu otrai pusei, vai
      2. nepiekrīt Līgumsoda apmēram, neparakstot aktu un nosūtot motivētu atteikumu parakstīt aktu par līgumsodu otrai Pusei. Šajā gadījumā 5 (piecu) darba dienu laikā pēc atteikuma saņemšanas līgumsoda pieprasītājpuse atkārtoti pieprasa Līgumsodu no otras Puses vai nosūta otrai Pusei paziņojumu par līgumsoda pieprasījuma atsaukšanu.
   5. Līgumsoda samaksas kārtība:
      1. gadījumā, ja tiek veikts maksājums – Pasūtītājs 10 (desmit) darba dienu laikā pēc akta par līgumsodu parakstīšanas veic samaksu par sniegtajiem Pakalpojumiem, no tās ieturot līgumsodu un nosūtot Izpildītājam rēķinu par līgumsoda ieturēšanu.
      2. pārējos gadījumos – 5 (piecu) darba dienu laikā pēc akta par līgumsodu parakstīšanas viena Puse nosūta otrai Pusei rēķinu par līgumsodu, kurš tiek apmaksāts 10 (desmit) darba dienu laikā pēc tā saņemšanas, pārskaitot attiecīgo summu uz Puses norādīto bankas kontu.
   6. Šī Līguma 7.1. un 7.2. punktos noteiktā Līgumsoda samaksa neatbrīvo Puses no šajā Līgumā noteikto saistību pilnīgas izpildes.
6. **Nepārvarama vara**
   1. Šī Līguma izpratnē nepārvarama vara nozīmē notikumu, kas ir ārpus Puses pamatotas kontroles (tādi kā dabas katastrofas, avārijas, sabiedriskie nemieri, ārkārtas stāvoklis un citi) un kas padara Pusei savu no šī Līguma izrietošo saistību izpildi par neiespējamu.
   2. Puses nespēja pildīt kādu no savām saistībām saskaņā ar Līgumu netiks uzskatīta par atkāpšanos no šī Līguma vai saistību nepildīšanu, ja Puses nespēja izriet no nepārvaramas varas notikuma, ja Puse, kuru ietekmējis šāds notikums ir veikusi visus pamatotos piesardzības pasākumus, veltījusi nepieciešamo uzmanību un spērusi pamatotos alternatīvos soļus, lai izpildītu šī Līguma noteikumus, un ir informējusi otru Pusi pēc iespējas ātrāk par šāda notikuma iestāšanos, ziņojumam pievienojot kompetentas iestādes izsniegtu izziņu, kura satur minēto apstākļu apstiprinājumu un raksturojumu.
   3. Jebkurš periods, kurā Pusei saskaņā ar šo Līgumu ir jāveic kāda darbība vai uzdevums, ir pagarināms par periodu, kas pielīdzināms laikam, kurā Puse nespēja veikt šādu darbību nepārvaramas varas ietekmē.
   4. Ja nepārvaramas varas apstākļi turpinās ilgāk par 2 (diviem) mēnešiem, Pusēm jāvienojas par saistību izpildes atlikšanu, izbeigšanu vai turpināšanas procedūru.
7. **Līguma darbības termiņš**
   1. Šis Līgums stājas spēkā pēc tā abpusējas parakstīšanas un darbojas līdz Līgumā noteikto saistību pilnīgai izpildei.
8. **Līguma grozīšana un pārtraukšana**
   1. Līguma grozījumi ir pieļaujami, ja tie nemaina iepirkuma līguma vispārējo raksturu (veidu un iepirkuma procedūras dokumentos noteikto mērķi) un atbilst vienam no šādiem gadījumiem:
      1. grozījumi ir nebūtiski;
      2. grozījumi ir būtiski un tiek izdarīti tikai Publisko iepirkumu likuma 61.panta trešajā daļā minētajos gadījumos;
      3. grozījumi tiek izdarīti Publisko iepirkumu likuma 61.panta piektajā daļā minētajā gadījumā neatkarīgi no tā, vai tie ir būtiski vai nebūtiski.
   2. Būtiskus Līguma grozījumus var veikt šādos gadījumos:
      1. tiek veikta Līguma izpildē iesaistītā personāla un apakšuzņēmēju nomaiņa atbilstoši Līguma 5.sadaļas nosacījumiem;
      2. Izpildītāju aizstāj ar citu piegādātāju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju, un šis piegādātājs atbilst paziņojumā par līgumu vai iepirkuma procedūras dokumentos noteiktajām kvalifikācijas prasībām, un uz to neattiecas Publisko iepirkumu likuma 42.panta pirmajā daļā paredzētie izslēgšanas noteikumi.
   3. Līguma 10.2.1.punktā noteiktajā gadījumā, Puses ir tiesīgas grozīt Līguma 3.pielikumu, ievērojot Līguma 5.sadaļas nosacījumus.
   4. Līguma 10.2.2.punktā noteiktajā gadījumā Puses ir tiesīgas grozīt tikai komersanta nosaukumu, rekvizītus utml. organizatorisko informāciju, iepriekšējā Izpildītāja saistību un tiesību pārņēmējam pilnā apmērā uzņemoties pildīt Līgumu ar tādiem pašiem nosacījumiem, kādus uzņēmies sākotnējais Līguma Izpildītājs.
   5. Līguma grozījumi ir spēkā tikai tad, ja tie ir noformēti rakstiski un ir Pušu parakstīti. Jebkuri Līguma grozījumi ir Līguma neatņemama sastāvdaļa. Līguma noteikumu izmaiņas vai grozījumi maina vai kā citādi groza šī Līguma saturu tikai un vienīgi tiktāl, cik par to tieši abas Puses vienojušās, izdarot attiecīgos grozījumus.
   6. Pusēm ir tiesības vienpusēji atkāpties no Līguma par to rakstiski brīdinot otru Pusi 15 (piecpadsmit) dienas iepriekš, ja otra Puse nepilda vai pārkāpj šajā Līgumā noteiktās saistības.
   7. Pasūtītājam ir tiesības vienpusēji atkāpties no Līguma bez līgumsoda piemērošanas, ja šajā Līgumā noteikto Pasūtītāja saistību izpilde ir neiespējama vai apgrūtināta sakarā ar būtisku finansējuma samazinājumu Pasūtītājam, kā arī sakarā ar Pasūtītāja reorganizāciju vai likvidāciju, ja tās rezultātā Pasūtītāja saistību pārņēmējs neturpina veikt funkciju vai uzdevumu, kuru nodrošināšanai noslēgts šis Līgums, vai arī veic šo funkciju vai uzdevumu samazinātā apjomā.
   8. Pasūtītājam ir tiesības vienpusēji atkāpties no Līguma izpildes, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas.
9. **Strīdu izskatīšanas kārtība**
   1. Puses pieliks visas pūles, lai draudzīgi risinātu visus strīdus, kas izriet vai rodas saistībā ar šo Līgumu vai tā interpretāciju.
   2. Jebkura strīda risināšanai Pušu starpā par jautājumiem, kas izriet no šī Līguma un ko neizdodas atrisināt pārrunu ceļā 30 (trīsdesmit) dienu laikā pēc tam, kad viena no Pusēm saņēmusi otras Puses rakstisku pieprasījumu šādam risinājumam, jebkura no Pusēm ir tiesīga vērsties tiesā. Strīda risināšana notiks saskaņā ar Latvijas Republikā spēkā esošajiem normatīvajiem aktiem.
10. **Citi noteikumi**
    1. Līguma izpildei Puses nosaka šādus pārstāvjus:

|  |  |
| --- | --- |
| no Pasūtītāja puses: | no Izpildītāja puses: |
|  |  |

* 1. Pušu pārstāvji ir atbildīgi par Pakalpojumu pieņemšanas – nodošanas akta parakstīšanu, Noslēguma pieņemšanas – nodošanas akta saskaņošanu un nodošanu parakstīšanai Pusei, Līguma izpildes organizēšanu Pušu vārdā, kā arī citu šajā Līgumā noteikto pienākumu izpildi.
  2. Ar šo Līgumu Puses vienojas, ka šajā Līgumā noteiktās tiesības un pienākumi ir personiski un cieši saistīti ar Pusēm, un to cesija vai cita nodošana vai subordinēšana nav pieļaujama bez otras Puses rakstiskas piekrišanas.
  3. Ja kāds no šī Līguma noteikumiem var izrādīties nelikumīgs vai nesaistošs, tas neietekmēs ar šo Līgumu noteiktās Pušu saistības un tiesības kopumā.
  4. Pusēm ir jāinformē vienai otra 1 (vienas) nedēļas laikā par savu rekvizītu (nosaukuma, adreses, norēķinu rekvizītu un tml.) un Līguma 12.1.punktā norādīto Pušu pārstāvju maiņu rakstiski, apstiprinot ar parakstu. Šādā gadījumā atsevišķi Līguma grozījumi netiek gatavoti.
  5. Šis Līgums ir sastādīts, stājas spēkā un tiek izpildīts, kā arī Pušu savstarpējās attiecības tiek regulētas un skaidrotas saskaņā ar Latvijas Republikā spēkā esošajiem normatīvajiem aktiem.
  6. Ja kāda no Pusēm nav izmantojusi šajā Līgumā paredzētās tiesības vai cita veida tiesiskās aizsardzības līdzekļus, netiks uzskatīts, ka Puse ir atteikusies no šo tiesību vai tiesiskās aizsardzības līdzekļa izmantošanas turpmāk.
  7. Līgums sastādīts un parakstīts 2 (divos) oriģinālos eksemplāros, abi eksemplāri ir ar vienādu juridisko spēku. Viens no Līguma eksemplāriem atrodas pie Pasūtītāja, bet otrs – pie Izpildītāja.
  8. Nolikums, Izpildītāja piedāvājums un Līguma 6 (seši) pielikumi ir šī Līguma neatņemamas sastāvdaļas un ir Pusēm saistoši šī Līguma izpildē.
  9. Līguma pielikumi:

1. pielikums - Tehniskā specifikācija;

2. pielikums - Izmaksu sadalījums;

3. pielikums - Par Līguma izpildi atbildīgās personas un apakšuzņēmēji no Izpildītāja puses;

4. pielikums - Pakalpojumu pieņemšanas – nodošanas akta forma;

5. pielikums - Noslēguma pieņemšanas – nodošanas akta forma;

6. pielikums - Akta par Līgumsodu forma.

1. **Pušu rekvizīti un paraksti**

|  |  |
| --- | --- |
| **Pasūtītājs** | **Izpildītājs** |
| **Valsts sociālās apdrošināšanas aģentūra**  Lāčplēša iela 70a, Rīga, LV-1011, Latvija  Nodokļu maksātāja reģistrācijas Nr.90001669496  Valsts kase  BIC kods: TRELLV22  Konts: LV84TREL5180453065000 | **SIA „KONDISERVISS”**  Jasmuižas iela 12-17, Rīga, LV-1021, Latvija  Reģ. Nr.40103438782  AS Swedbank  Kods: HABALV22  Konts: LV22HABA0551031205006 |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Direktore I.Šmitiņa | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Valdes priekšsēdētāja Ž.Vasika |

**1.pielikums**

līgumam “Datu centra gaisa kondicionieru EMERSON

Liebert HPM D66UA uzturēšanas pakalpojumi”

starp VSAA un SIA „KONDISERVISS”

(iepirkuma identifikācijas Nr.VSAA 2018/109)

# Tehniskā specifikācija

| **Nr. p.k.** | **Tehniskās specifikācijas prasība** | **Izpildītāja piedāvātais** |
| --- | --- | --- |
| 1. | **Pakalpojuma mērķis**  Nodrošināt Valsts sociālās apdrošināšanas aģentūras (turpmāk – VSAA) Datu centrā uzstādīto gaisa kondicionieru EMERSON Liebert HPM D66UA uzturēšanu 2 (divus) gadus no līguma abpusējas parakstīšanas brīža. |  |
| 2. | **Pakalpojuma sniegšanas vieta**  VSAA Informācijas tehnoloģiju departaments Varakļānu iela 2 (bijusī Fridriķa iela 9), Rīga, Latvija. |  |
| 3. | **Pakalpojuma sniegšanas laiks**  Pakalpojuma sniegšanas laiks – 2 (divi) gadi no līguma abpusējas parakstīšanas brīža. |  |
| 4. | **Pakalpojuma saturs un apjoms** |  |
| 4.1. | Izpildītājam Nozares Datu centrā uzstādīto 2 (divu) gaisa kondicionieru EMERSON Liebert HPM D66UA ar Digital Scroll kompresoriem uzturēšanas (turpmāk – pakalpojuma) ietvaros ir jānodrošina: |  |
| 4.1.1. | ražotāja garantijas pagarināšana uz 2 (diviem) gadiem abiem kondicionieriem vai garantijas saistību uzņemšanās ražotāja vietā, kas no Pasūtītāja puses tiks uzskatīta par ražotāja garantijas pagarināšanu; |  |
| 4.1.2. | jāveic regulāra apkope (4 (četras) reizes gadā), kas ietver vismaz tehnisko apskati, testa pārbaudes iekārtu darbības un tehniskā stāvokļa novērtējumam; |  |
| 4.1.3. | gaisa filtru un tvaika cilindru piegāde un nomaiņa 1 (viena) gada ietvaros, rēķinot uz katru kondicionieri 1 (vienu) gaisa filtru komplektu un 1 (vienu) tvaika cilindru, kopā 2 (divos) gados uz abiem kondicionieriem kopā 4 (četri) gaisa filtru komplekti un 4 (četri) tvaika cilindri; |  |
| 4.1.4. | Izpildītāja palīdzības dienests problēmu pieteikšanai 24 stundas 7 (septiņas) dienas nedēļā, norādot konkrētu kontaktinformāciju (tālrunis, e-pasts, fakss); |  |
| 4.1.5. | garantijas ietvaros jānodrošina 2 (divu) stundu reakcija uz problēmu pieteikumiem, kas nozīmē, ka Izpildītājs reakcijas laikā ierodas Pasūtītāja telpās un uzsāk problēmas risināšanu; |  |
| 4.1.6. | garantijas ietvaros jānodrošina bojājumu novēršana ne ilgāk kā 2 (divu) dienu laikā, ja bojājums nav kritisks un kondicionieris ir spējīgs nodrošināt gaisa dzesēšanu, vai arī citos gadījumos jānodrošina alternatīvs risinājums, kas risina gaisa dzesēšanu līdz brīdim, kad tiek atjaunota kondicionieru darbotiesspēja; rezerves daļas un materiāli remontu veikšanai (bojājumu novēršanai) ir jāiekļauj kopējā piedāvātajā garantijas pagarināšanas cenā un tās netiks apmaksātas atsevišķi. |  |
| 5. | **Pakalpojuma galarezultāts** – 2 (divu) gadu ietvaros ir nodrošināta Nozares Datu centrā esošo gaisa kondicionieru EMERSON Liebert HPM D66UA nepārtraukta darbība. |  |

**2.pielikums**

līgumam “Datu centra gaisa kondicionieru EMERSON

Liebert HPM D66UA uzturēšanas pakalpojumi”

starp VSAA un SIA „KONDISERVISS”

(iepirkuma identifikācijas Nr.VSAA 2018/109)

# Izmaksu sadalījums

Piedāvātajā cenā iekļautas visas ar Tehniskajā specifikācijā noteikto prasību izpildi saistītās izmaksas, visi piemērojamie nodokļi, izņemot pievienotās vērtības nodokli, visas personāla izmaksas, kā arī visas ar Tehniskajā specifikācijā noteikto prasību izpildi netieši saistītās izmaksas (dokumentācijas drukāšana, transporta pakalpojumi u.c.).

| Nr. p.k. | Pakalpojuma nosaukums | Vienas vienības izmaksas, EUR bez PVN\* | Daudzums | Kopā, EUR bez PVN\* |
| --- | --- | --- | --- | --- |
| *1.* | *2.* | *3.* | *4.* | *5. = 3. \* 4.* |
| **1.** | **Uzturēšanas pakalpojumi** | - | - | - |
| 1.1. | Garantijas pagarināšana kondicionierim uz 2 (diviem) gadiem no līguma abpusējas parakstīšanas brīža |  | 2 gab. |  |
| 1.2. | Kondicioniera vienreizēja apkalpošana (četras reizes gadā katram kondicionierim) |  | 16 reizes |  |
| 1.3. | Izpildītāja palīdzības dienesta serviss problēmu pieteikšanai 24 (divdesmit četru stundu) stundas 7 (septiņas) dienas nedēļā |  | 24 mēneši |  |
| **2.** | **Rezerves daļu piegāde un nomaiņa** | - | - | - |
| 2.1. | Kondicioniera filtru komplekts (Filtru nomaiņa 1 (vienu) reizi gadā katram kondicionierim) |  | 4 komplekti |  |
| 2.2. | Tvaika cilindrs (Tvaika cilindru nomaiņa 1 (vienu) reizi gadā katram kondicionierim) |  | 4 gab. |  |
| **Kopējā piedāvātā cena EUR bez PVN:** | | | | **17750,00** |

**3.pielikums**

līgumam “Datu centra gaisa kondicionieru EMERSON

Liebert HPM D66UA uzturēšanas pakalpojumi”

starp VSAA un SIA „KONDISERVISS”

(iepirkuma identifikācijas Nr.VSAA 2018/109)

# Par Līguma izpildi atbildīgās personas un apakšuzņēmēji no Izpildītāja puses

1. Par Līguma izpildi atbildīgās personas no Izpildītāja puses:

| Kvalificētā personāla vārds, uzvārds | Kvalifikācija | Sertifikāts/-ti |
| --- | --- | --- |
|  |  |  |
|  |  |  |

1. Līguma izpildē iesaistītie apakšuzņēmēji, tai skaitā apakšuzņēmēju apakšuzņēmēji:

| Nosaukums | Vienotais reģistrācijas nr. | Juridiskā adrese | Kontaktinformācija | Pārstāvēttiesīgā persona | Iepirkuma līguma daļas vērtība (tai skaitā finansiālā izteiksmē) |
| --- | --- | --- | --- | --- | --- |
|  |  |  |  |  |  |

u.c. nepieciešamā informācija.

**4.pielikums**

līgumam “Datu centra gaisa kondicionieru EMERSON

Liebert HPM D66UA uzturēšanas pakalpojumi”

starp VSAA un SIA „KONDISERVISS”

(iepirkuma identifikācijas Nr.VSAA 2018/109)

# Pakalpojumu pieņemšanas – nodošanas akta forma

|  |  |  |
| --- | --- | --- |
| **Pakalpojumu pieņemšanas – nodošanas akts**  Rīgā, 20\_\_.gada \_\_\_\_\_\_\_\_\_\_\_\_\_\_\_\_\_\_\_\_  Valsts sociālās apdrošināšanas aģentūra (VSAA), turpmāk saukta Pasūtītājs, tās pārstāvja \_\_\_\_\_\_\_\_\_\_\_\_\_\_\_\_\_\_\_\_ personā, no vienas puses, un \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk saukta Izpildītājs, tās pārstāvja \_\_\_\_\_\_\_\_\_\_\_\_\_\_\_\_ personā, no otras puses, vienojas par šo:  Saskaņā ar 20\_\_.gada \_\_\_\_\_\_\_\_\_\_\_\_\_\_\_\_ noslēgtā Līguma „Datu centra gaisa kondicionieru EMERSON Liebert HPM D66UA uzturēšanas pakalpojumi” (iepirkuma identifikācijas Nr.VSAA 2018/109) starp VSAA un \_\_\_\_\_\_\_\_\_\_\_\_\_\_\_\_\_\_\_ nosacījumiem laika periodā no \_\_\_\_\_\_\_\_\_ līdz \_\_\_\_\_\_\_\_\_\_\_\_ (*jānorāda laika periods*) Izpildītājs ir sniedzis šādus uzturēšanas pakalpojumus šādiem Datu centra gaisa kondicionieriem EMERSON Liebert HPM D66UA:  \_\_\_\_\_\_\_\_\_\_\_\_\_\_\_\_\_\_\_\_\_\_\_  *(norādīt konkrētos Datu centra gaisa kondicionierus EMERSON Liebert HPM D66UA un uzskaitīt padarītos darbus, nomainītās rezerves daļas, izmaksas u.c. nepieciešamo informāciju.)*  Pasūtītājam nav nekādu pretenziju pret Izpildītāju un tas pieņem Izpildītāja sniegtos Pakalpojumus, kas paredzēti Līgumā „Datu centra gaisa kondicionieru EMERSON Liebert HPM D66UA uzturēšanas pakalpojumi” (iepirkuma identifikācijas Nr.VSAA 2018/109), laika periodā no \_\_\_\_\_\_\_\_\_ līdz \_\_\_\_\_\_\_\_\_\_\_\_ (*jānorāda laika periods*) tādā apjomā un kvalitātē, kādā Izpildītājs tos ir veicis.   |  |  | | --- | --- | | **Pasūtītāja pārstāvis:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /\_\_\_\_\_\_\_\_\_\_\_\_\_\_\_\_/ | **Izpildītāja pārstāvis**:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /\_\_\_\_\_\_\_\_\_\_\_\_\_\_\_\_/ | |

**5.pielikums**

līgumam “Datu centra gaisa kondicionieru EMERSON

Liebert HPM D66UA uzturēšanas pakalpojumi”

starp VSAA un SIA „KONDISERVISS”

(iepirkuma identifikācijas Nr.VSAA 2018/109)

# Noslēguma pieņemšanas - nodošanas akta forma

|  |  |  |  |  |
| --- | --- | --- | --- | --- |
| **Noslēguma pieņemšanas – nodošanas akts**  Rīgā, 20\_\_.gada \_\_\_\_\_\_\_\_\_\_\_\_\_\_\_\_\_\_\_\_  Valsts sociālās apdrošināšanas aģentūra (VSAA), tās \_\_\_\_\_\_\_\_\_\_\_\_\_\_\_\_\_\_\_\_ personā, turpmāk saukta Pasūtītājs, no vienas puses, un \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_ personā, turpmāk saukta Izpildītājs, no otras puses, vienojas par šo:  Saskaņā ar 20\_\_.gada \_\_\_. \_\_\_\_\_\_\_\_\_\_\_\_ noslēgtā Līguma „Datu centra gaisa kondicionieru EMERSON Liebert HPM D66UA uzturēšanas pakalpojumi” (iepirkuma identifikācijas Nr.VSAA 2018/109) starp VSAA un \_\_\_\_\_\_\_\_\_\_\_\_ nosacījumiem Izpildītājs laika periodā no \_\_\_\_\_\_\_\_\_\_\_\_ līdz \_\_\_\_\_\_\_\_\_\_\_\_\_\_ ir sniedzis pakalpojumus par kopējo summu \_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *euro* \_\_\_ centi), ieskaitot 21% pievienotās vērtības nodokli (PVN) \_\_\_\_\_\_\_\_ EUR(\_\_\_\_\_\_\_\_\_\_\_\_\_\_\_\_\_\_\_\_ *euro* \_\_\_ centi) apmērā.  Pasūtītājam nav nekādu pretenziju pret Izpildītāju un tas pieņem Izpildītāja sniegtos Pakalpojumus, kas paredzēti Līgumā „Datu centra gaisa kondicionieru EMERSON Liebert HPM D66UA uzturēšanas pakalpojumi” (iepirkuma identifikācijas Nr.VSAA 2018/109), tādā apjomā un kvalitātē, kādā Izpildītājs tos ir veicis.  Saskaņo:   |  |  | | --- | --- | | **Pasūtītāja pārstāvis:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /\_\_\_\_\_\_\_\_\_\_\_\_\_\_\_\_/ | **Izpildītāja pārstāvis**:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /\_\_\_\_\_\_\_\_\_\_\_\_\_\_\_\_/ |   Paraksta:   |  |  | | --- | --- | | **Pasūtītājs:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /\_\_\_\_\_\_\_\_\_\_\_\_\_\_\_\_/ | **Izpildītājs**:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /\_\_\_\_\_\_\_\_\_\_\_\_\_\_\_\_/ | |

**6.pielikums**

līgumam “Datu centra gaisa kondicionieru EMERSON

Liebert HPM D66UA uzturēšanas pakalpojumi”

starp VSAA un SIA „KONDISERVISS”

(iepirkuma identifikācijas Nr.VSAA 2018/109)

**Akta par līgumsodu forma**

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Akts par līgumsodu**  \_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_  /vieta/ /datums/  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – “Izpildītājs”) \_\_\_\_\_\_\_\_\_\_\_\_\_\_\_\_\_\_\_ personā, no vienas puses, un Valsts sociālās apdrošināšanas aģentūra (turpmāk – “Pasūtītājs”) \_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, no otras puses, ir vienojušies par šo:  \_\_\_\_\_\_\_\_\_\_\_\_\_\_\_\_\_\_\_\_ pieprasa, \_\_\_\_\_\_\_\_\_\_\_\_\_\_\_\_\_\_\_\_ piekrīt šādam Līgumsoda apmēram par šādu saistību izpildes nokavējumu:   |  |  |  |  |  |  | | --- | --- | --- | --- | --- | --- | | ***Nr.***  ***p.k.*** | ***Saistības veids***  *(Pakalpojuma sniegšana; maksājumu izpilde)* | ***Saistību izpildes faktiskais beigu termiņš***  *(Pakalpojuma sniegšanai – Pakalpojumu pieņemšanas – nodošanas akta un/ vai Noslēguma pieņemšanas – nodošanas akta abpusējas parakstīšanas datums; maksājumu izpildei – datums, kad Puses noteiktā kredītiestāde ir veikusi maksājumu)* | ***Saskaņā ar līgumu noteiktais saistību izpildes beigu termiņš*** | ***Nokavējums*** *(dienas)* | ***Līgumsods***  *(EUR)* | |  |  |  |  |  |  | | Kopā: | | | |  |  |  |  |  | | --- | --- | | **Pasūtītājs:** | **Izpildītājs:** | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |